CELEX: 32019R0653
Language: lv
Date: 2019-04-24 00:00:00
Title: Komisijas Īstenošanas regula (ES) 2019/653 (2019. gada 24. aprīlis), ar ko attiecībā uz Savienības tarifu kvotām atsevišķām sagatavotām vai konservētām zivīm groza Regulu (EK) Nr. 847/2006

25.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 110/34
               
            
         KOMISIJAS ĪSTENOŠANAS REGULA (ES) 2019/653
         (2019. gada 24. aprīlis),
         ar ko attiecībā uz Savienības tarifu kvotām atsevišķām sagatavotām vai konservētām zivīm groza Regulu (EK) Nr. 847/2006
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2006. gada 27. februāra Lēmumu 2006/324/EK, lai noslēgtu Nolīgumu vēstuļu apmaiņas veidā starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai (1), un jo īpaši tā 2. pantu,
         tā kā:
         
                     (1)
                  
                  
                     Ar Komisijas Regulu (EK) Nr. 847/2006 (2) no 2006. gada 2. jūnija ieviesa divas ikgadējās tarifu kvotas ar atbrīvojumu no muitas nodokļa atsevišķu sagatavotu vai konservētu zivju importam.
                  
               
                     (2)
                  
                  
                     Eiropas Parlamenta un Padomes Regulā (ES) 2019/216 (3) paredzēts, ka tarifa kvotas, kas iekļautas Savienības koncesiju un saistību sarakstā, kurš ir daļa no 1994. gada Vispārējās vienošanās par tarifiem un tirdzniecību, pēc Apvienotās Karalistes izstāšanās no Savienības ir sadalāmas starp Savienību un Apvienoto Karalisti, pamatojoties uz ES-27 kvotas izmantojuma daļu, kas noteikta minētās regulas pielikumā.
                  
               
                     (3)
                  
                  
                     Tādēļ, lai īstenotu Regulas (ES) 2019/216 pielikuma C daļā noteikto tarifa likmes kvotu sadalījumu, ir vajadzīgs pieņemt pasākumus. Proti, Regulā (EK) Nr. 847/2006 noteiktie tarifa kvotas daudzumi būtu jāaizstāj ar tiem daudzumiem, kas iegūti pēc sadalīšanas.
                  
               
                     (4)
                  
                  
                     Regulas (ES) 2019/216 1. panta 2. punkta piemērošanas diena var būt diena tarifa kvotas periodā, kurš ir sācies. Tāpēc ir vajadzīgs paredzēt konkrētus noteikumus, kā īstenot to daudzumu sadalīšanu, kuri minētajā dienā nav piešķirti tarifa likmes kvotām, kuru kvotas periods sākas pirms minētās dienas un beidzas pēc tās.
                  
               
                     (5)
                  
                  
                     Lai tirgus dalībniekiem nodrošinātu tiesisko noteiktību un pārredzamību, Komisijai divu darba dienu laikā no dienas, kad sāk piemērot Regulas (ES) 2019/216 1. panta 2. punktu, būtu jāpublisko pēc minēto tarifa kvotu sadalīšanas pieejamie daudzumi.
                  
               
                     (6)
                  
                  
                     Regulas (ES) 2019/216 1. panta 2. punktu sāk piemērot nākamajā dienā pēc tam, kad Padomes Regulu (EK) Nr. 32/2000 (4) beidz piemērot Apvienotajai Karalistei un tās iekšienē. Tādēļ ir lietderīgi, ka šī regula stājas spēkā steidzamības kārtā un tiek piemērota no dienas, kad sāk piemērot Regulas (ES) 2019/216 1. panta 2. punktu.
                  
               
                     (7)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 847/2006 groza šādi:
            
                        1)
                     
                     
                        regulas 1. panta 2. punktu aizstāj ar šādu:
                        
                           “2.   Atver 754 tonnu ikgadējo tarifu kvotu ar atbrīvojumu no muitas nodokļiem sagatavotu vai konservētu zivju importam Savienībā: sardīnes, pelamīdas, Atlantijas makreles un austrumu makreles, vienkrāsas pelamīdas, kuras nav veselas vai gabalos un kuras klasificē ar KN kodu 1604 20 50.”;
                        
                     
                  
                        2)
                     
                     
                        regulas 2. panta 2. punktu aizstāj ar šādu:
                        
                                    “2.
                                 
                                 
                                    No 1. panta 2. punktā minētajām 754 tonnām 123 tonnas attiecina uz Taizemes izcelsmes importu (kārtas numurs 09.0706), un pārējo daļu, proti 631 tonnu, atver visu valstu izcelsmes importam (kārtas numurs 09.0707).”
                                 
                              
                  
         
            2. pants
            
               1.   Atkāpjoties no 1. panta, ja tarifu kvotas periods sākas pirms dienas, no kuras piemēro Regulas (ES) 2019/216 1. panta 2. punktu, un beidzas pēc minētās dienas, attiecīgo tarifu kvotu sadala, piemērojot ES-27 procentuālo daļu minētās tarifa kvotas daudzumu bāzei, kas pieejami pēc pēdējā piešķīruma.
            
            
               2.   Komisija 2 darba dienu laikā pēc dienas, kad sāk piemērot Regulas (ES) 2019/216 1. panta 2. punktu, publicējot attiecīgu informāciju tīmeklī, publicē minētajā dienā pieejamos daudzumus.
            
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            Šo regulu piemēro no dienas, no kuras piemēro Regulas (ES) 2019/216 1. panta 2. punktu.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. aprīlī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 120, 5.5.2006., 17. lpp.
         
         
            (2)  Komisijas 2006. gada 8. jūnija Regula (EK) Nr. 847/2006, ar ko atklāj Kopienas tarifu kvotas un paredz administrēšanu atsevišķām sagatavotām vai konservētām zivīm (OV L 156, 9.6.2006., 8. lpp.).
         
            (3)  Eiropas Parlamenta un Padomes 2019. gada 30. janvāra Regula (ES) 2019/216 par Savienības PTO sarakstā iekļauto tarifa kvotu sadalījumu pēc Apvienotās Karalistes izstāšanās no Savienības un ar ko groza Padomes Regulu (EK) Nr. 32/2000 (OV L 38, 8.2.2019., 1. lpp.).
         
            (4)  Padomes 1999. gada 17. decembra Regula (EK) Nr. 32/2000, ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (OV L 5, 8.1.2000., 1. lpp.).